CELEX: 32020D2032
Language: fi
Date: 2020-12-10 00:00:00
Title: Neuvoston päätös (YUTP) 2020/2032 annettu 10 päivänä joulukuuta 2020, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP muuttamisesta

11.12.2020   
               
               
                  FI
               
               
                  Euroopan unionin virallinen lehti
               
               
                  L 419/28
               
            
         NEUVOSTON PÄÄTÖS (YUTP) 2020/2032
         annettu 10 päivänä joulukuuta 2020,
         Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä helmikuuta 2010 päätöksen 2010/96/YUTP (1) Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta (EUTM Somalia).
                  
               
                     (2)
                  
                  
                     Neuvosto hyväksyi 19 päivänä marraskuuta 2018 päätöksen (YUTP) 2018/1787 (2) EUTM Somalia -operaation jatkamisesta 31 päivään joulukuuta 2020.
                  
               
                     (3)
                  
                  
                     Somaliassa ja Afrikan sarvessa toteutettavien YTPP-toimien kokonaisvaltaisen ja koordinoidun strategisen tarkastelun yhteydessä poliittisten ja turvallisuusasioiden komitea suositteli, että EUTM Somalia -operaation toimeksiantoa jatkettaisiin 31 päivään joulukuuta 2022.
                  
               
                     (4)
                  
                  
                     Päätös 2010/96/YUTP olisi sen vuoksi muutettava vastaavasti.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoitukseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2010/96/YUTP seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           
                           Operaatio
                           
                              1.   Unioni toteuttaa sotilaskoulutusoperaation (EUTM Somalia) edistääkseen Somalian kansalliselle hallitukselle vastuussa olevien Somalian kansallisten asevoimien perustamista ja vahvistamista Somalian tarpeiden ja painopisteiden mukaisesti sekä tukeakseen Somalian siirtymävaihetta koskevan suunnitelman täytäntöönpanoa turvallisuuteen liittyvien vastuiden siirtämiseksi Somalian viranomaisille.
                           
                           
                              2.   Edellä 1 kohdassa asetettujen tavoitteiden saavuttamiseksi EU:n sotilasoperaatio toteutetaan Somaliassa sekä antamalla strategista neuvontaa puolustusalan instituutioiden kehittämiseksi että suorana tukena Somalian kansallisille asevoimille koulutuksen, neuvonnan ja opastuksen muodossa.
                           
                           
                              3.   Vuodesta 2021 alkaen EUTM Somalia -operaatio tukee erityisesti Somalian omaa koulutusjärjestelmää, jotta koulutustoimet voitaisiin siirtää vaiheittain Somalian kansallisille asevoimille vuoden 2022 loppuun mennessä. EUTM Somalia -operaatio antaa myös opastusta Somalian omalle ja Somalian itse tarjoamalle koulutukselle ja perustaa toiminnon, jolla seurataan ja arvioidaan sen kouluttamia yksiköitä. EUTM Somalia-operaatio tukee myös tarvittaessa keinojensa ja voimavarojensa puitteissa muita unionin toimijoita, kun nämä toteuttavat turvallisuus- ja puolustusalan toimeksiantojaan Somaliassa, erityisesti ECAUP Somaliaa Somalian kansallisten asevoimien ja Somalian poliisivoimien yhteentoimivuuden osalta ja Afrikan rauhanrahaston tukipakettia tai muuta unionin tulevaa tukea Somalian turvallisuusjoukoille.
                           
                           
                              4.   Poliittisten ja turvallisuusasioiden komitean hyväksynnällä sekä keinojensa ja voimavarojensa puitteissa EUTM Somalia-operaatio suunnittelee ja toteuttaa hajautettuja toimia, joilla tuetaan Somalian kansallisten asevoimien alueellisia esikuntia.
                           
                           
                              5.   Toimeksiantojen mukaisten toimintojen toteuttaminen Somaliassa riippuu Somalian turvallisuustilanteesta ja poliittisten ja turvallisuusasioiden komitean poliittisesta ohjeistuksesta.”
                           
                        
                     
                  
                        2)
                     
                     
                        Korvataan 3 artiklan 2 ja 3 kohta seuraavasti:
                        
                           ”2.   Operaation joukkojen esikunta sijaitsee Mogadishussa ja toimii EU:n operaation joukkojen komentajan komennon alaisuudessa. Siihen kuuluu tukiyksiköitä Brysselissä ja Nairobissa sekä yhteystoimisto Djiboutissa. Brysselin tukiyksikkö sijaitsee MPCC:ssä.”
                        
                     
                  
                        3)
                     
                     
                        Korvataan 7 artiklan 3 kohta seuraavasti:
                        
                           ”3.   EUTM Somalia-operaatio jatkaa ja tehostaa koordinointia Atalantan, EUCAP Somalian sekä asiaankuuluvien unionin avustusohjelmien kanssa. Neuvoston päätöksessä (YUTP) 2017/971 (*1) säädetyn toimeksiantonsa mukaisesti MPCC helpottaa tällaista koordinointia ja tiedonvaihtoa johdonmukaisuuden, tehokkuuden ja synergian lisäämiseksi alueella toteuttavien yhteisen turvallisuus- ja puolustuspolitiikan operaatioiden välillä.
                        
                        
                           (*1)  Neuvoston päätös (YUTP) 2017/971, annettu 8 päivänä kesäkuuta 2017, suoraa täytäntöönpanoa sisältämättömien EU:n YTPP-alan sotilasoperaatioiden suunnittelu- ja toteutusjärjestelyjen määrittämisestä sekä Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/YUTP ja Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) annetun päätöksen (YUTP) 2016/610 muuttamisesta (EUVL L 146, 9.6.2017, s. 133).”"
                        
                     
                  
                        4)
                     
                     
                        Lisätään 10 artiklaan kohta seuraavasti:
                        
                           ”8.   Rahoitusohje EU:n sotilasoperaation yhteisiä kustannuksia varten 1 päivänä tammikuuta 2021 alkavalle ja 31 päivänä joulukuuta 2022 päättyvälle kaudelle on 25 234 700 euroa. Päätöksen (YUTP) 2015/528 25 artiklan 1 kohdassa tarkoitettu rahoitusohjeen prosenttiosuus on 0 prosenttia, ja kyseisen päätöksen 34 artiklan 3 kohdassa tarkoitettu prosenttiosuus on 0 prosenttia.”
                        
                     
                  
                        5)
                     
                     
                        Korvataan 12 artiklan 2 kohta seuraavasti:
                        
                           ”2.   EU:n sotilasoperaation toimeksianto päättyy 31 päivänä joulukuuta 2022.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 10 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2010/96/YUTP annettu 15 päivänä helmikuuta 2010, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta (EUVL L 44, 19.2.2010, s. 16).
         
            (2)  Neuvoston päätös (YUTP) 2018/1787, annettu 19 päivänä marraskuuta 2018, Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP muuttamisesta ja sen voimassaolon jatkamisesta (EUVL L 293, 20.11.2018, s. 9).